Տարվա ընթացքում միջին թվով իրականցվում են 130 պլանային և անհետաձգելի վիրաբուժական և մանկաբարձագինեկոլոգիական միջամտություններ և 70 ծննդալուծում: "Քաջարանի բժշկական կենտրոն” ՓԲԸ հանդիսանում է 1-ին մակարդակի ծննդօգնություն իրականացնող բուժհաստատություն, որի գործառույթն է մանկաբարձագինեկոլոգիական ստացիոնար բուժօգնության ցուցաբերումը հատուկ հետազոտում և բուժում չպահանջող հղիության ֆիզիոլոգիական ընթացքով, ցածր ռիսկի խմբին պատկանող հղիներին և ծննդաբերներին, իսկ անհետաձգելի դեպքերում` կատարել շտապ բժշկական միջամտություններ /կեսարյան հատում, գինեկոլոգիական վիրահատություններ/: Հիվանդանոցային բուժօգնությունը իրականացվում է պետական պատվերի շրջանակներում` անվճար, համավճարի սկզբունքով և վճարովի հիմունքներով: